CELEX: C2005/093/03
Language: el
Date: 2005-04-16 00:00:00
Title: Απόφαση του Δικαστηρίου (τρίτο τμήμα), της 17ης Φεβρουαρίου 2005, στην υπόθεση C-134/03 (αίτηση του Giudice di pace di Genova-Voltri για την έκδοση προδικαστικής αποφάσεως): Viacom Outdoor Srl κατά Giotto Immobier SARL (Ελευθερία παροχής υπηρεσιών — Ανταγωνισμός — Υπηρεσίες αφισοκολλήσεως διαφημιστικών μηνυμάτων — Εθνική ρύθμιση θεσπίζουσα δημοτικό φόρο διαφημίσεως — Παροχή από τους δήμους υπηρεσίας δημοσίας αφισοκολλήσεως — Εξουσία των δήμων να ρυθμίζουν την παροχή υπηρεσιών αφισοκολλήσεως διαφημιστικών μηνυμάτων — Μη εισάγων διακρίσεις εσωτερικός φόρος)

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 17ης Φεβρουαρίου 2005
   στην υπόθεση C-134/03 (αίτηση του Giudice di pace di Genova-Voltri για την έκδοση προδικαστικής αποφάσεως): Viacom Outdoor Srl κατά Giotto Immobier SARL (1)
   
   (Ελευθερία παροχής υπηρεσιών - Ανταγωνισμός - Υπηρεσίες αφισοκολλήσεως διαφημιστικών μηνυμάτων - Εθνική ρύθμιση θεσπίζουσα δημοτικό φόρο διαφημίσεως - Παροχή από τους δήμους υπηρεσίας δημοσίας αφισοκολλήσεως - Εξουσία των δήμων να ρυθμίζουν την παροχή υπηρεσιών αφισοκολλήσεως διαφημιστικών μηνυμάτων - Μη εισάγων διακρίσεις εσωτερικός φόρος)
   (2005/C 93/03)
   Γλώσσα διαδικασίας: η ιταλική
   Στην υπόθεση C-134/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε ο Giudice di pace di Genova-Voltri (Ιταλία), με απόφαση της 10ης Μαρτίου 2003, η οποία περιήλθε στο Δικαστήριο στις 25 Μαρτίου 2003, στο πλαίσιο της διαφοράς μεταξύ Viacom Outdoor Srl και Giotto Immobilier SARL, το Δικαστήριο (τρίτο τμήμα), συγκείμενο από τους A. Rosas (εισηγητής), πρόεδρο τμήματος, A. Borg Barthet, J.-P. Puissochet, J. Malenovský και U. Lõhmus, δικαστές, γενική εισαγγελέας: J. Kokott, γραμματέας: L. Hewlett, κυρία υπάλληλος διοικήσεως, εξέδωσε, στις 17 Φεβρουαρίου 2005, απόφαση με το ακόλουθο διατακτικό:
   
               1)
            
            
               Τα σχετικά με την ερμηνεία των άρθρων 82 ΕΚ, 86 ΕΚ, 87 ΕΚ και 88 ΕΚ προδικαστικά ερωτήματα είναι απαράδεκτα.
            
         
               2)
            
            
               Δεν αντίκειται προς το άρθρο 49 ΕΚ η είσπραξη ενός φόρου όπως ο δημοτικός φόρος διαφημίσεως που έχει θεσπιστεί με το decreto legislativo no 507 – Revisione ed armonizzazione dell'imposta comunale sulla pubblicità e del diritto sulle pubbliche affissioni (νομοθετικό διάταγμα αριθ. 507 – Αναθεώρηση και εναρμόνιση του δημοτικού φόρου διαφημίσεως και των δικαιωμάτων αφισοκολλήσεως), της 15ης Νοεμβρίου 1993.
            
         
      (1)  EE C 146 της 21.06.2003.